ཐེངས་ཤིག་ང་ཚོས་ཁོང་ལ་བོད་དོན་རྒྱལ་ཚོགས་ལ་ཞུ་རྒྱུ་དེས་འཕྲལ་དུ་ཕན་གནོད་ཀྱི་ཐག་གཅོད་ཅིག་ཡོང་རྒྱུའི་རེ་བ་བྱེད་ཀྱི་མེད།དེ་ནི་བོད་དོན་མུ་མཐུད་གནས་པའི་དོན་དུ་ཡིན།ཞེས་ཞུས་པ་ཡིན།དེ་རྗེས་ང་ཚོ་གོ་བསྡུར་བྱེད་སྐབས་ཤིག་ལ་པཎྜིཏ་ནེ་ཧེ་རུས་བོད་དོན་མ་བརླག་པར་མུ་མཐུད་གནས་པའི་ཐབས་ཤེས་གཙོ་བོ་བོད་རིགས་གཞོན་སྐྱེས་དེ་དག་ལ་ཤེས་ཡོན་སློབ་སྦྱོང་སྤྲོད་རྒྱུ་ཧ་ཅང་གལ་ཆེན་པོ་ཡིན་ཞེས་གསུངས་བྱུང༌།དེ་རྗེས་ང་ཚོས་བོད་པའི་སློབ་ཕྲུག་རྣམས་ལ་དེང་དུས་ཤེས་ཡོན་དང་ཆབས་ཅིག་བོད་ཀྱི་སྐད་ཡིག་དང༌།ཆོས་དང་རིག་གཞུང་མཉམ་དུ་བསླབ་དགོས་པ་ཡིན་སྟབས་བོད་པའི་སློབ་གྲྭ་ཟུར་དུ་འཛུགས་རྒྱུའི་བསམ་འཆར་ལ་པཎྜིཏ་ནེ་ཧེ་རུས་བརྒྱ་ཆ་བརྒྱ་རྒྱབ་སྐྱོར་གནང་བ་དང་འགྲོ་སོང་ཚང་མ་རྒྱ་གར་གཞུང་ནས་འགན་བཞེས་ཡོད།